b"\n_START_ARTICLE_\nKasper Nielsen (kunsthandler)\n_START_SECTION_\nHistorie\n_START_PARAGRAPH_\nNielsen er s\xc3\xb8n af antikvitetshandler Ejnar Sejr Nielsen, og er opvokset i Aarhus. Efter skoletid tjente han lommepenge som blandt andet hj\xc3\xa6lper ved auktioner. I ungdoms\xc3\xa5rene spillede Kasper Nielsen fodbold som m\xc3\xa5lmand hos IF Lyseng og AGF. Efter studentereksamen i 1989 p\xc3\xa5 Marselisborg Gymnasium, tog han ind i milit\xc3\xa6ret, og blev befalingsmand hos Danske Livregiment i Vordingborg._NEWLINE_Fra 1992 har Kasper Nielsen arbejdet professionelt med kunst, og har i auktionsbranchen v\xc3\xa6ret ansat hos Nellemann & Thomsen, Crafoord Auktioner og Ellekilde Auktionshus, inden han i marts 2003 kom til Bruun Rasmussen Kunstauktioner._NEWLINE_Siden starten af 2000'erne har han blandt andet deltaget i programmerne Hvad er det v\xc3\xa6rd?, Skagens kunst, Guldalderkunst, Besat af ..., Guld p\xc3\xa5 Godset, AntikQuizzen, Antikduellen og Kunstquiz._NEWLINE_I 2016 blev han optaget i Kraks Bl\xc3\xa5 Bog.\n_START_SECTION_\nPrivat\n_START_PARAGRAPH_\nKasper Nielsen er far til b\xc3\xb8rnene Clara og Otto. Han har siden 2014 dannet par med journalist og tv-v\xc3\xa6rt Mette Bluhme Rieck. I juni 2018 fik de en s\xc3\xb8n."